8ο Δημοτικό Σχολείο Π. Φαλήρου (2109821203-mail@8dim-p-falir.att.sch.gr)

**Δευτέρα 10 Μαΐου 2021! Ξανά όλοι μαζί.! Καλή αρχή! Καλή πρόοδο παιδιά!**

Αγαπητοί γονείς με αμοιβαίο σεβασμό και ειλικρινή συνεργασία **όλοι μαζί** οφείλουμε να κάνουμε το καλύτερο για τα παιδιά μας.

**Παρακαλούμε πολύ (ΦΕΚ 1825/5-5-2021-Τεύχος Β΄) :**

* **Η αυτοδιαγνωστική διαδικασία ελέγχου για τους μαθητές-τριες είναι υποχρεωτική για τη συμμετοχή τους στη μαθησιακή διαδικασία. (Δευτέρα & Πέμπτη πριν την έναρξη των μαθημάτων).** Η προμήθεια των αυτοδιαγνωστικών τεστ γίνεται δωρεάν από το φαρμακείο. Οι γονείς επισκέπτεστε την ηλεκτρονική πλατφόρμα **self-testing.gov.gr** και επιλέγετε την κατηγορία «Σχολική Κάρτα για COVID 19 (κωδικοί taxisnet) και ακολουθείτε τη διαδικασία υποβολής του αποτελέσματος. **Εάν το αποτέλεσμα είναι αρνητικό** εκτυπώνετε τη σχολική κάρτα αρνητικού αποτελέσματος την οποία έχει μαζί του το παιδί κατά την προσέλευση. (η κάρτα είναι δυνατόν να συμπληρωθεί και να υπογραφεί και χειρόγραφα**). Σε περίπτωση θετικού αποτελέσματος** εκτυπώνετε την σχολική κάρτα θετικού αποτελέσματος και μεταβαίνετε άμεσα (εντός 24 ωρών) σε μία από τις δημόσιες δομές για δωρεάν επαναληπτικό έλεγχο. Εννοείται ότι το παιδί και οι οικείοι του παραμένουν σε κατ΄ οίκον περιορισμό (οδηγίες ΕΟΔΥ). Εάν ο επαναληπτικός έλεγχος είναι θετικός εφαρμόζεται το πρωτόκολλο του ΕΟΔΥ. **Εάν ο επαναληπτικός έλεγχος είναι αρνητικός το παιδί έρχεται στο Σχολείο με τη σχετική βεβαίωση.**
* **Να ελέγχετε** κάθε πρωί τα παιδιά. Να συζητάτε πάντα μαζί τους. Κρατήστε το παιδί σας σπίτι αν νιώθει άρρωστο.
* Να **ενημερώνετε** άμεσα το Σχολείο για κάθε θέμα υγείας.
* Να εφοδιάζετε τα παιδιά σας καθημερινά με τα απαραίτητα. Παραμένουν σε ισχύ όλα τα γνω-στά μέτρα πρόληψης και προστασίας (μάσκα, αντισηπτικά, αποστάσεις ,αερισμός αιθουσών κλπ)
* **Να εκπαιδεύετε και να ενισχύετε τα παιδιά σας**. Παρακαλώ διαβάστε τις οδηγίες στην ιστοσελίδα του Σχολείου. Ενθαρρύνετε το παιδί σας να παίρνει τα απαραίτητα μέτρα προφύλαξης και να εφαρμόζει τους κανόνες υγιεινής.
* Να παραμένετε ήρεμοι και καθησυχαστικοί απέναντι στο παιδί σας - λειτουργώντας ως πρότυπο συμπεριφοράς για αυτό. **Επιδείξτε ιδιαίτερο ενδιαφέρον για την ψυχική υγεία του παιδιού σας**. Το παιδί πρέπει να νιώθει ασφάλεια.
* Συνεργαστείτε με το δάσκαλο-α του τμήματος και το Σχολείο για κάθε θέμα που σας απασχολεί. Μην ξεχνάτε ότι λειτουργούμε σε συνθήκες πανδημίας!!!

**Πώς θα λειτουργήσουμε;**

* **Προσέλευση:**

8.00-8.10: Α΄-Β΄-Γ΄ τάξεις

8.10-8.20: Δ΄-Ε΄-ΣΤ΄ τάξεις

* **Αποχώρηση:**

Α΄ τάξη :13.05

Β΄ τάξη: 13.10

Γ΄ τάξη :13.15

Ε΄-ΣΤ΄1 τάξεις: 13.20

ΣΤ΄2 τάξη: 13.25

Δ΄ τάξη : 13.30

Το ολοήμερο πρόγραμμα υλοποιείται σε πλήρη ανάπτυξη.

Παρακαλώ πολύ να δείξουμε όλοι μας (εκπαιδευτικοί, γονείς, μαθητές) την υπευθυνότητα που απαιτούν οι περιστάσεις.

**Μένουμε υγιείς! Μένουμε ασφαλείς! Ναι στη συνεργασία , όχι στον ιό.**